Lu graféme〈a〉z'ajuse pe' ddu sune devirze (curte o lunghe): /a/, ca se po' truva pure a lu taliane, e /ɑ/ (cacche vote pure /ɑ̃/), ca 'mméce 'nze trove a la léngue taliane. A gna ditte apprime, la pruvinge terramane è quélle ca tè lu nummere cchiù grusse de 'ccezziune, azzò pe' ssu graféme nome ajuse a èsse n'atru sone /ɒ/ ca pe' la vertà se po' truvà pure a cacche cummune de la pruvinge chjitine. Lu sone /a/ se presènde nghe tutte le cunzunande tranne che m e n, addò cagne a /ɑ/: azzò se tè cajole [ca'jo:lə] e patte ['pattə]; ma ['nɑtə] e lambe ['lɑmbə]. Si pu', s'avessa tené /a/ a l'accumèje de parole, gna è pe' la parole ache, quanne è accumbagnate da n artichele nnetermenative, quésse cagne e demènde de lu seconne tipe: n'ache ['nɑ:kə]. Pe' /ɑ̃, ɒ/, quisse onne s'ajusene schitte a cacche cummune, gné quélle de Carpinéte de la Nore nghe magnà [mɑ'ɲɑ̃] e Giglie nghe frådde ['frɒddə].